
77.  AARGANG 


JESUS  KRISTUS  ER  JEHOVAH. 

(Efter  Præs.  James  E.  Talmages  Bog  »Jesus  the  Christ«.) 

Skriften  fortæller  os,  at  Jesus  Kristus  var  og  er  Gud,  Ska- 
beren; den  Gud,  der  aabenbarede  sig  selv  til  Adam,  Enok  og 
alle  de  gamle  Patriarker  og  Profeter  ned  til  Noah;  Abrahams, 
Isaks  og  Jakobs  Gud;  Israels  Gud  som  et  forenet  Folk;  Efraim 
Riges  og  Judas  Riges  Gud  efter  Adskillelsen  af  den  hebræiske 
Nation;  den  Gud,  der  tilkendegav  sig  selv  til  alle  Profeterne 
fra  Moses  til  Malakias.  —  Med  andre  Ord:  den  Gud,  der  fore- 
kommer i  det  gamle  Testamentes  Optegnelser,  er  Jesus  Kri- 
stus, Jehovah,  den  evige. 

Skriften  vidner,  at  der  er  tre  Personer  i  Guddommen:  1)  Gud, 
den  evige  Fader,  2)  hans  Søn  Jesus  Kristus,  3)  den  Hellig- 
aand.  Disse  tre  udgør  den  hellige  Treenighed,  bestaaende  af 
tre  forskellige  Personer  i  fysisk  Henseende,  men  som  tilsam- 
men udgør  det  præsiderende  Raad  i  Himlen.  I  det  mindste  to 
af  disse  forekommer  som  medvirkende  i  Ledelsen  af  Ska- 
belsesværket.  At  der  var  flere  end  én  til  Stede  ved  Skabelsen, 
fremgaar  tydeligt  af  følgende:  »Og  Gud  sagde:  Lader  os  gøre 

et  Menneske  i  vort  Billede  og  efter  vor  Lignelse«  (1.  Moseb, 
1:  26).  Ligeledes  efter  Adams  Fald:  »Og  Gud  Herren  sagde: 
Se,  Adam  er  bleven  som  en  af  os  til  at  kende  godt  og  ondl< 
(1.  Moseb.  3:  22). 

Faderen  udforte  sit  Skabelsesværk  gennem  Sønnen,  der  smi- 
ledes er  den  Person,  gennem  hvilken  alle  Faderens  Bud  og 
Befalinger  blev  iva'rksatte,  hvilket  ogsaa  Apostelen  Johannes 
bærer  Vidne  om:  »I  Begyndelsen  var  Ordet,  og  Ordet  var  hos 
Gud,  og  Ordet  var  Gud,  Dette  var  i  Begyndelsen  hos  Gud.  Alle 
Ting  er  blevne  til  ved  det,  og  uden  det  blev  end  ikke  een  Ting 
til  af  det,  som  er«  (Joh.  Ev.  1:  1 — 3.  Læs  ogsaa  fra  4 — 15  Vers). 
Der  er  mange  andre  Skriftsteder,  der  vidner  om  Frelserens 
Del  i  Skabelsens  Værk  (Heb.  1:  1—2;  Kol.  1:  16—17;  1.  Joh. 
1:  1). 

Guddommeligheden  af  Jesus  Kristus  er  antydet  i  de  sær- 
skilte Navne,  der  blev  givet  ham  gennem  guddommelig  Autori- 
tet. Efter  menneskelig  Dømmekraft  lægges  der  maaske  ikke 
større  Vægt  paa  Navne;  men  i  Guds  Navneliste  er  hver  eneste 
Navn  en  Titel  paa  Magt  og  Stilling.  Der  er  Tilfælde,  hvor 
Børn  har  været  givet  et  Navn,  før  de  var  fødte  paa  Jorden, 
Jesus  og  Johannes  den  Døber,  der  sendtes  for  at  berede  Her- 
ren Vejen.  Andre  Personer  har  faaet  deres  Navne  forandret 
efter  deres  Fødsel  paa  Jorden,  fordi  det  Navn,  de  havde,  ikke 
betegnede  deres  specielle  Kald  paa  Jorden  (Abram  til  Abra- 
ham; Jakob  til  Israel;  Simon  til  Peter  o.  s.  v.). 

Jesus  er  det  personlige  Navn  for  Frelseren  og  er  af  græsk 
Oprindelse.  Det  hebræiske  Navn  af  samme  Betydning  er 
Yehoshua  eller  Yeshua;  eller,  som  vi  siger,  Josva.  I  Virkelig- 
heden betyder  Navnet  »Jehovas  Hjælp«  eller  »Frelser«.  End- 
skønt Navnet  er  lige  saa  almindeligt,  som  Navne  vi  bruger 
i  vort  daglige  Liv,  saa  er  det  dog  et  guddommeligt  Navn.  Saa- 
ledes  sagde  Englen  til  Josef,  Marias  Trolovede:  »Og  du  skal 
kalde  hans  Navn  Jesus;  thi  han  skal  frelse  sit  Folk  fra  deres 
Synder«  (Matt.  1:  21).  —  Kristus  er  en  hellig  Titel  og  intet  al- 
mindeligt Navn.  Det  er  af  græsk  Oprindelse,  og  mener  det 

samme  som  det  hebræiske  Messias,  der  udtydes  »den  Sal- 
vede«. Andre  Navne  er  givet  Frelseren,  saasom  »Immanuei« 
Forløseren,  Enbaarne  Søn,  Herre,  Guds  Søn,  Menneskets  Son 
o.  s.  v.  Vi  ser,  at  disse  Navne  var  kendte  før  hans  Fødsel  paa 
Jorden.  De  var  aabenbarede  til  Profeterne,  der  kom  før  hans 
Tid. 

Jehovah  er  det  engelske  Ord  for  det  hebræiske  Navn  Yahveh, 
der  mener  »den  selv-eksisterende«  eller  »den  evige«.  Dette 
Navn  gives  i  Almindelighed  som  »Herren«  i  det  gamle  Testa- 
mente. Det  hebræiske  Ord  Ehyeh,  der  mener  »Jeg  er«,  er  be- 
slægtet i  Mening  og  Oprindelse  med  Benævnelsen  Yahveh 
eller  Jehovah.  Heri  ligger  den  fulde  Betydning  af  Navnet,  ved 
hvilket  Herren  aabenbarede  sig  selv  til  Moses  ved  den  bræn- 
dende Tornebusk,  da  han  kaldte  ham  til  at  føre  Israels  Born 
ud  af  Ægyptens  Trældom.  Ved  denne  Lejlighed  spurgte  Mo- 
ses, hvem  han  skulde  fortælle  Israels  Børn,  der  havde  sendt 
ham.  Svaret  lød:  »Jeg  er  den,  som  jeg  er;  saa  skal  du  sige  til 
Israels  Børn:  »Jeg  er«  har  sendt  mig  til  eder«  2.  Moseb.  3:  14). 
Ligelede,  da  Moses  var  i  Ægypten,  aabenbarede  Herren  sig  for 
ham  og  sagde,  at  »han  var  Abrahams,  Isaks  og  Jakobs  Gud, 
der  var  kendt  som  Gud,  den  Almægtige,  men  mit  Navn  er 
»Herren«  (2.  Moseb,  6:  2—3).  Meningen  af  disse  to  Tilkende- 
givelser er  denne,  at  Navnet  Jehovah  eller  »Jeg  er«  mener  det 
samme,  og  at  Jøderne,  for  at  undgaa  at  nævne  dette  Navn, 
hvilket  betragtedes  som  en  Gudsbespottelse  (3.  Moseb.  24:  16), 
kaldte  deres  Gud  for  »Herren«  eller  Adonai  (det  hebræiske 
Navn  for  Herren).  »Jeg  er«  eller  Jehovah  er  en  Titel  og  be- 
tegner en  Tilværelse  uden  Begyndelse  eller  Ende  og  er  be- 
slægtet med  andre  Titler  af  samme  Natur,  saasom  Alpha  og 
Omega,  den  første  og  den  sidste. 

Da  Kristus  ved  en  vis  Lejlighed  blev  antastet  af  Jøderne, 
der  ansaa  deres  Slægtskabsforhold  til  Abraham  for  gud- 
dommeligt, sagde  han  til  dem:  »Sandelig,  sandelig  siger  jeg 
eder,  før  Abraham  var,  er  jeg«  (skulde  være  »Jeg  er«.  Saa- 
ledes  i  den  engelske  Oversættelse:   »Before  Abraham  was,  I 

am«.  I  nyere  danske  Oversættelser  er  denne  Form  ikke  fulgt 

Ph.  J.).  Dette  Skriftsted  mener  saaledes:  »For  Abraham  var 
»Jeg  er«  eller,  naar  vi  ved,  at  »Jeg  er«  mener  Jchouali:  »For 
Abraham  var  jeg  Jehovoh*..  Evangelisten  Johannes  identifi- 
cerer Kristus  med  Adonai  eller  Herren,  hvis  Bøst  talte  gen- 
nem Profeterne  Fsaias  og  Zacharias  (sammenlign  Joh.  12: 
40—41  med  Esaias  6:  8—11;  og  Joh.  19:  37  med  Zach.  12:  10). 

Navnet  Elohim  er  ofte  brugt  i  den  græske  Skrift  af  det 
gamle  Testamente,  endskønt  det  ikke  forekommer  i  vore  Over- 
sættelser; men  det  betegner  et  Flertal  af  højere  Magter.  Det 
er  et  Udtryk  for  absolut  Ophøjelse  og  Magt.  Elohim,  som  for- 
staaet  af  Jesu  Kristi  Kirke  af  Sidste  Dages  Hellige,  er  ens- 
betydende med  og  Navnetitlen  paa  Gud,  den  evige  Fader,  hvis 
førstefødte  i  Aanden  er  Jehovah,  den  enbaarne  i  Kødet,  Jesus 
Kristus. 

Jesus  af  Nazareeth,  der  i  al  Højtidelighed  vidnede  til  Jø- 
derne selv,  at  han  var  »Jeg  er«  eller  »Jehovah«.,  og  som  var 
Gud,  for  Abraham  levede  paa  Jorden,  er  den  samme  Person, 
der  gentagne  Gange  er  bleven  erklæret  Abrahams,  Isaks  og 
Jakobs  Gud;  den  Gud,  der  ledte  Israels  Børn  ud  af  Ægyptens 
Trældom  til  Frihed  i  det  forjættede  Land  —  den  eneste  Gud 
kendt  ved  direkte  eller  personlige  Aabenbarelser  til  det  he- 
bræiske Folks  Profeter.  Skriftstederne,  der  er  citeret  her,  viser 
os  tydeligt,  at  Kristus  var  Gud,  før  han  paatog  sig  et  kødeligt 
Legeme.  I  Forudtilværelsen  var  der  en  stor  Forskel  paa  Fa- 
deren og  Sønnen,  idet  Faderen  allerede  var  i  Besiddelse  af  et 
fuldkomment  og  herliggjort  Legeme  af  Kod  og  Ben,  medens 
Sønnen  kun  havde  et  aandeligt  Legeme.  Gennem  Fødsel  her 
paa  Jorden,  Døden  og  den  derpaa  følgende  Opstandelse  er 
Jesus  Kristus  i  Dag  et  Væsen  i  Lighed  med  Faderen. 

Gud,  den  evige  Fader,  har  kun  vist  eller  aabenbaret  sig  for 
Menneskene  ganske  faa  Gange,  og  da  kun  som  Regel  for  at 
stadfæste  Guddommeligheden  af  Jesus  Kristus.  Sonnen  er  den 
aktive  Udover  af  Faderens  Hensigter  med  Hensyn  til  Ska- 
belsesværket,  og  igennem  hele  Skabelsesværket  forekommer 
Faderen   kun   som  den   ledende,  hvis  Raad   bliver   sogt.  Til 


Adam,  Enok,  Noah,  Abraham  og  Moses  aabenbarede  Faderen 
sig  selv.  Da  Kristus  blev  døbt  af  Johannes  den  Døber  i  Jor- 
dans Flod,  hørtes  en  Røst  fra  Himlen:  »Dette  er  min  Søn,  den 
elskelige,  i  hvem  jeg  har  Velbehag«  (Matt.  3:  17,  Mark.  1:  11, 
Lukas  3:  2).  Og  da  han  blev  forklaret  paa  Bjerget,  hørtes  Her- 
rens Røst  af  Peter,  Jakob  og  Johannes  (Matt.  17:  5;  Lukas 
9:  35),  og  da  Kristus  i  den  kvalfulde  Time  i  Gethsemane  Have 
bad:  »Fader,  herliggør  dit  Navn.  Da  kom  der  en  Røst  fra 
Himlen:  Baade  har  jeg  herliggjort  det,  og  vil  jeg  atter  her- 
liggore  det«  (Joh.  12:  28).  Fra  den  Tid  hortes  Faderens  Rost, 
ifølge  Skriften,  ikke  iblandt  Mennesker  paa  Jorden  indtil  i 
Foraaret  1820,  da  baade  Faderen  og  Sønnen  aabenbarede  sig 
for  Profeten  Joseph  Smith,  hvor  Faderen  sagde:  »Denne  er 
min  Søn,  den  elskelige,  hør  ham«. 

Disse  Tilfælde  er  de  eneste  nedskrevne,  hvor  den  evige  Fa- 
der har  aabenbaret  sig  selv.  Gud,  Skaberen,  Israels  Jehovah, 
Frelseren  og  Forløseren  af  alle  Nationer,  Tungemaal  og  Folk, 
er  den  samme,  og  han  er  Jesus  Kristus. 


TALE  AF  ÆLDSTE  JOHN  M.  KNIGHT. 

Præsident  over  de  Vestlige  Staters  Mission. 

Mine  Brodre  og  Søstre!  Jeg  mangler  passende  Ord  for  at 
kunne  udtrykke  mine  inderste  Følelser  over  for  denne  store 
Forsamling;  thi  jeg  har  været  gennemtrængt  af  de  gribende 
Vidnesbyrd,  der  har  været  baaret  af  Kirkens  præsiderende 
Autoriteter. 

Jeg  er  meget  taknemmelig  for  det  Privilegium,  jeg  nyder, 
at  gore  Tjeneste  i  Missionsmarken.  Denne  Tjeneste  har  givet 
mig  en  storre  Glæde  end  noget  andet  i  mit  Liv.  Jeg  glæder 
mig  ligeledes  over  den  Begunstigelse  at  overvære  disse  halv- 
aarlige  Konferencemøder  og  sammen  med  eder  at  nyde  af 
den  gode  Aand,  der  hersker  i  disse  Møder  og  derved  blive 
styrket  i  vor  Tro. 

Vi  læser  jævnlig  i  de  offentlige  Blade,  at  der  er  over  halv- 


treds  Millioner  Mennesker  i  de  Forenede  Slater,  som  har  For- 
bindelse med  de  forskellige  Kirkesamfund,  og  der  er  mellem 
halvtreds  og  treds  Millioner,  som  er  uden  Forbindelse  med 
nogen  kirkelig  Organisation.  Man  ser  heraf,  at  der  er  et  for- 
bavsende stort  Antal  Mennesker  i  Verden,  som  kun  har  en 
personlig  Religion. 

Jeg  finder  i  mit  Samvær  med  Folk,  som  ikke  er  identisk 
med  noget  religiost  Samfund,  en  Del,  som  er  meget  religiøse, 
mange  af  dem  tænker  dybt  over  religiøse  Spørgsmaal,  og  det 
er  fra  disse,  at  Majoriteten  af  vore  omvendte  i  de  vestlige 
Stater  kommer. 

For  kort  Tid  siden  spurgte  jeg  en  fremragende  Gejstlig  i 
Staten  Colorado,  hvilke  hans  største  Problemer  var.  Han  sva- 
rede mig,  at  de  tre  største  Ejendommeligheder  i  Kirkelivet 
i  vore  Dage  er:  vor  indre  Ubetydelighed,  Usikkerheden  i  vor 
Stilling  og  vor  nationale,  borgerlige  og  religiose  Tilfredshed. 
Vi  har  Selskabelighed  i  Stedet  for  Sakramenter,  forudbestemte 
Taler  i  Stedet  for  Taler  om  frelsende  Principper.  Jeg  forsikrede 
ham,  at  vi  var  ikke  saaledes  stillet  og  lagde  Eftertryk  paa  den 
Virkelighed,  at  vi  var  ikke  usikre  i  vor  Stilling  med  Hensyn  til 
Kirkens  grundlæggende  Lærdomme.  Vort  Budskab  til  Verden 
er,  at  Gud  i  det  nittende  Aarhundrede  har  talet  til  Jordens  Ind- 
byggere og  gengivet  Evangeliet.  Vi  har  fornyet  det  Løfte,  som 
vi  igennem  Tiderne  har  hørt  af  Mesterens  Mund,  at  dersom 
Menneskene  vilde  tjene  ham,  holde  hans  Befalinger  og  vise 
Lydighed  til  Evangeliets  frelsende  Ordinancer,  saa  skal  de 
kende,  om  Lærdommene  er  af  Gud,  eller  om  vi  taler  af  os 
selv. 

For  faa  Dage  siden  spurgte  jeg  en  Dame,  hvorfor  hun  ikke 
var  forbunden  med  nogen  af  Verdens  forskellige  Kirker,  hvor- 
til hun  svarede:  »Det  er  fordi,  jeg  ved  mine  Undersøgelser  af 
de  forskellige  Religionssystemer  har  funden  saa  mange  teo- 
logiske Selvmodsigelser.«  Jeg  indbod  hende  til  at  gøre  en 
grundig  Undersøgelse  af  de  Sidste  Dages  Helliges  Lærdomme 
og  forsikrede  hende,  at  hun  ikke  hos  dem  vilde  finde  nogen 

teologisk  Selvmodsigelse;  men  at  hun  derimod  vilde  finde,  at 
Kirken  er  bygget  paa  en  solid  Grundvold,  nemlig  paa  Jesus 
Kristus  vor  Herre  og  paa  Apostles  og  Profeters  Grundvold,  og 
Verdens  Frelser  er  Hovedhjørnestenen,  og  dersom  hun  vilde 
adlyde  Guds  Befalinger  og  de  grundlæggende  Lærdomme, 
lært  af  Kirken,  vilde  hun  finde  Fred  for  sin  Sjæl.  Hun  har 
senere  forsikret  mig,  efter  at  hun  blev  indlemmet  i  Kirken, 
at  i  de  faa  Maaneder,  hun  havde  tilhørt  denne,  havde  hun 
nydt  større  Glæde  end  i  hele  hendes  Liv  tilforn. 

Der  er  kun  én  Maade,  hvorved  vi  kan  blive  overbevist  om 
Sandheden,  og  det  er  ved  den  Helligaands  Kraft,  hvilken  er 
lovet  ethvert  Individ,  som  adlyder  Mesterens  Evangelium. 

Vor  Forkyndelse  til  Menneskene  er,  at  de  maa  kende  Kri- 
stus for  at  kunne  adlyde  Evangeliet,  og  at  de  formedelst  den 
Helligaands  Gave  maa  blive  forsikret  om  hans  Tilstedeværelse 
og  Virkningerne  af  hans  Forsoning.  Han  erklærede  til  sine 
Disciple,  at  al  Magt  var  given  ham  i  Himmelen  og  paa  Jorden, 
og  befalede  dem  at  gaa  ud  og  lære  Folk  om  Omvendelse  og 
døbe  dem  i  Faderens,  Sønnens  og  den  Helligaands  Navn  og 
lære  dem  alle  de  Ting,  han  har  befalet. 

Han  indbød  Mænd  og  Kvinder  hvor  som  helst  at  komme  til 
ham  og  tage  hans  Aag  paa  dem,  thi  han  sagde:  »Mit  Aag  er 
gavnligt,  og  min  Byrde  er  let.« 

Vi  paastaar,  at  den  Kirke,  vi  repræsenterer  ude  i  Verden, 
er  Jesu  Kristi  Kirke.  Han  organiserede  den,  den  er  hans,  og 
de,  der  er  til  Stede  her  i  Dag,  er  de  Redskaber,  hvormed  vor 
himmelske  Fader  kundgør  de  herlige  evangeliske  Sandheder 
til  Jordens  Nationer.  Jeg  bærer  mit  Vidnesbyrd  til  eder,  mine 
Brødre  og  Søstre,  at  jeg  véd,  at  hvad  vi  forkynder,  er  Sand- 
hed, at  Gud  lever,  at  Jesus  Kristus  hans  Søn  er  Verdens  Frel- 
ser, og  at  Joseph  Smith  var  og  er  en  Profet  af  den  levende 
Gud,  og  at  disse,  der  har  været  forbunden  med  ham,  har 
været  Guds  Mænd  og  vor  himmelske  Faders  Mundstykke 
til  sine  Børn. 

Der  er  undertiden  hentydet  til,  at  vore  yngre  Generationer 

vilde  fornægte  Troen.  Dette  bringer  til  min  Frindring,  al  der 
i  de  vestlige  Staters  Mission  findes  i  del  minste  een,  der  har 
været  bekendt  med  Profeten  Joseph  Smith  i  Nauvoo.  I  den 
lille  By,  hvor  han  bor,  overvågede  jeg  et  Møde  og  lyttede  til 
hans  Vidnesbyrd.  Jeg  lyttede  ogsaa  til  hans  Søns  Vidnesbyrd, 
til  hans  Sonnesøns  og  hans  Sonnesonssøns  Vidnesbyrd.  Der 
var  fire  Slægtled,  og  ethvert  af  dem  vidnede,  at  de  vidste, 
Joseph  Smith  var  en  Guds  Profet.  Den  gamle  Mand,  som 
havde  været  et  Øje-  og  Ørenvidne  om  den  Kraft,  der  hvilede 
paa  det  nittende  Aarhundredes  Profet,  var  ikke  mere  sikker 
i  sit  Vidnesbyrd  end  den  yngste  Mand,  som  bar  sit  Vidnes- 
byrd, hvorfor?  fordi  denne  havde  modtaget  Vidnesbyrdet  af 
den  Helligaand. 

Maa  Gud  hjælpe  os  til  at  paaskønne  vor  Ansvarlighed  med 
at  tjene  Kristi  Sag,  saa  Verden  ikke  har  nogen  Undskyldning 
paa  Dommens  Dag,  er  min  Bon  i  Jesu  Kristi  Navn,  Amen. 


DEN  KVINDELIGE  HJÆLPEFORENING. 

Den  17.  Marts  1842  kaldte  Profeten  Josef  Smith  en  Del 
Kvinder  sammen  i  Navuoo  og  raadede  dem  til  al  danne  en 
Kvindeforening,  der  skulde  have  til  Formaal  at  udfore  Ar- 
bejde i  velgørende  Øjemed.  Foreningen  blev  stiftet,  og  den  fik 
skænket  af  Josef  Smith  et  Hus,  et  Stykke  Jord  og  Del  Penge. 
Senere  efter  Josef  Smiths  Dod  blev  der  ved  Brigham  Youngs 
Hjælp  i  Salt  Lake  City  i  1855  oprettet  en  Del  Foreninger  paa 
forskellige  Steder,  over  hvilke  Str.  Eliza  R.  Snow  og  Zina  D. 
Hunlington  Young  var  kaldet  til  at  præsidere. 

Fra  den  Tid  af  er  den  Kvindelige  Hjælpeforening  vokset, 
til  den  i  Dag  omfatter  en  Organisation,  hvis  Grene  strækker 
sig  til  mange  Dele  af  Verden.  Dens  nuværende  Præsidentskab 
er  Str.  Clarissa  S.  Williams,  Præsident,  Jennie  B.  Knight, 
første,  og  Louise  Y.  Robison  anden  Raadgiver.  Den  bar  sit 

Hovedsæde  i  Salt  Lake  City,  Utah.  Der  findes  i  den  Kvinde- 
lige Hjælpeforening  et  Medlemstal  af  ca.  60.000,  ca.  10.000 
Funktionærer,  delte  over  ca.  1500  forskellige  Organisationer. 
Foreningen  bruger  ca.  400.000  Kroner  aarligt  til  Velgørenhed. 
Under  Verdenskrigen  overdrog  den  200.000  bushels  (1  bushel 
er  ca.  1  Skæppe)  Hvede  til  de  Forenede  Stater,  som  Regerin- 
gen kunde  bruge  til  Afhjælpning  af  Nøden  i  Europa. 

Foruden  at  udføre  dette  praktiske  Arbejde  for  at  hjælpe 
deres  Medmennesker  stedt  i  Nød,  udfører  den  ogsaa  et  stort 
Arbejde  paa  mange  andre  Omraader.  Programmet  for  de 
ugentlige  Møder  omfatter  religiøst,  literært  og  socialt  Arbejde. 
Medlemmerne  vil  paa  disse  Ugemøder  faa  Anledning  til  at  ud- 
vikle og  diskutere  Sporgsmaal  paa  disse  Omraader  under  sag- 
lig og  dygtig  Ledelse,  saaledes  at  de  er  bedre  i  Stand  til  at  tage 
Del  i  det  store  Arbejde  —  at  højne  deres  Medmenneskers  Ide- 
aler og  give  dem  den  Hjælp  og  Bistand,  der  saa  haardt  til- 
trænges i  mange  ulykkeligt  stillede  Hjem.  Dens  Hovedformaal 
er  at  hjælpe  —  ikke  alene  ved  at  indsamle  Midler  og  med 
disse  hjælpe  Samfundets  ulykkelige  —  men  ogsaa  ved  Kær- 
lighed og  Forstaaelse  søge  gennem  deres  Arbejde  at  højne 
Menneskehedens  Idealer. 

Dette  store  og  opofrende  Arbejde  udføres  af  Tusinder  af 
Kvinder  indenfor  Kirkens  Rammer,  der  er  Hustruer  og  Mødre, 
men  som  til  Trods  for  dette  kan  finde  Tid  nok  til  at  udføre 
dette  store  og  prisværdige  Arbejde  frivilligt  og  uden  andet 
Vederlag  end  den  Glæde  og  Tilfredshed,  de  har  af  deres  Ar- 
bejde. 

Og  nu  paa  dens  86-aarige  Stiftelsesdag,  den  17.  Marts,  er  det 
at  ønske,  at  Herren  vil  vedblive  at  velsigne  denne  Forening  i 
dens  menneskekærlige  Arbejde,  der  har  været  af  saa  stor  Be- 
tydning og  Støtte  for  Kirken  i  de  svundne  Aar,  baade  her  i 
denne  Mission  og  over  den  ganske  Verden.  p;7    j 

FESTLIG  SAMMENKOMST. 

Mandag  den  20.  Februar  Kl.  6  (Fastelavns  Mandag)  havde 
»Den  kvindelige  Hjælpeforening«  i  København  inviteret 
Søskende  og  Venner  til  en  lille  festlig  Sammenkomst  med 
Smørrebrød1,  Chokolade  og  Kager.  Efter  at  være  samlet  i  den 
lille  Sal,  begav  man  sig  ved  halvsyv  Tiden  op  i  den  store  Sal, 
hvor  to  lange  Borde  var  dækket  med  bugnende  Fade  af  læk- 
kert Smørrebrød.  Man  blev  hurtig  placeret,  og  efter  at  Præ- 
sidentinde  for  »Den  kvindelige  Hjælpeforening«,  Kirsten 
Knudsen,  havde  budt  de  Tilstedeværende  velkommen,  blev 
Bordet  velsignet  af  Missionspræsident  Joseph  L.  Petersen, 
hvorefter  man  hurtig  fandt  Vej  til  Fadenes  delikate  Indhold. 

Derefter  serveredes  Chokolade  og  Kager. 

Imidlertid  var  Sangkorets  Ledere  og  Medlemmer  ankom- 
men, og  et  fyldigt  Program  tog  sin  Begyndelse,  hvoraf  vi  næv- 
ner: Forskellige  Korsange.  Humoristisk  Oplæsning  af  Johan 
Breum  sen.  Et  Par  muntre  Visesangersker  af  en  lidt  ældre 
Type  gav  hver  for  sig  en  Prøve  paa  denne  ikke  helt  lette 
Kunstart,  den  første  udført  af  Kirsten  Knudsen,  den  anden  af 
Ida  Rasmussen,  assisteret  af  Enock  Andersen.  Den  beromte 
Trio  (Valborg  Andersen,  Mary  Petersen  og  Emmy  Andersen) 
sang  et  af  deres  kendte  Numre.  En  Deklamation  af  Anny 
Krebs,  som  tillige  sammen  med  Agnete  Olsen  udførte  den 
kendte  lille  Spøg  om  Trine  og  Hans  Pandekage.  Som  Slut  paa 
den  vokale  Del  af  Programmet  fortalte  Sangkorets  Leder, 
Valdemar  Jakobsen,  muntre  Anekdoter,  og  Koret  sang  et  Slut- 
ningsnummer.  Derefter  blev  Sangkoret  inviteret  til  at  tage 
Plads  om  et  af  Bordene,  hvor  Bjerge  af  Smørrebrød  forsvandt 
som  Dug  for  Solen. 

Som  en  velkommen  Finale  arriverede  3  Lagkager  og  2  Fro- 
mager, hvoraf  de  3  første  var  skænket  af  en  Velynder  og 
gjorde  formidabel  Lykke. 

Her  sluttedes  af  med  en  Tak  til  »Den  kvindelige  Hjælpe- 
forening« for  den  behagelige  Aften  af  Sangkorets  Præsident 

Jens  P.  Hansen,  og  man  gik  hjem  i  Bevidstheden  om  at  have 
tilbragt  nogle  behagelige  Timer  i  hinandens  Selskab  og  i 
Haabet  om  en  snarlig  Gentagelse. 

Vi  ønsker  ligeledes  her  at  bringe  en  Tak  til  Indbyderne, 
Giverne  og  alle  de  Assisterende,  ikke  mindst  til  den  Kreds  af 
Søstre,  som  paatog  sig  det  store  Arbejde  med  at  skære  disse 
Bjerge  af  Smørrebrød,  Kogning  af  Chokolade,  Servering  o.  s.  v. 

105  Personer  havde  kvitteret  for  Indbydelsen  med  deres 
Nærværelse.  Th    Bregentoft. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  79.) 

DEN  FORENEDE  ORDEN. 

Menneskenes  indbyrdes  Slægtskabsforhold  og  Læren  om 
Broderskabet  er  intet  Steds  bedre  belyst  end  gennem  det  Prin- 
cip, der  ligger  til  Grundlag  for  den  forenede  Orden.  Dette  Sam- 
fundssystem betegner  uden  Tvivl  Broderkærlighedens  og  Men- 
neskelighedens Højdepunkt. 

Hensigten.  Under  den  forenede  Ordens  Regimente  tages  der 
tilbørlig  Hensyn  til  det  Faktum,  at  Menneskene  hver  for  sig 
er  i  Besiddelse  af  forskellige  Talenter,  og  de  følgeligvis  er  vidt 
forskellige,  hvad  deres  Attraa,  Higen  og  Stræben  angaar.  Hen- 
sigten er  derfor,  at  enhver  især  i  fuldt  Maal  skal  have  Anled- 
ning til  individuel  Udvikling;  med  andre  Ord,  faa  Lejlighed 
til  paa  bedste  Maade  at  udnytte  Menneskets  medfødte  Gaver. 
Den  forenede  Orden  bestemmer  iøvrigt,  at  alle  dens  Medlem- 
mer erholder  en  ligelig  Andel  af  det  materielle  Udbytte  af 
hele  Foreningens  samlede  Aktiviteter.  Eftersom  et  Samfunds 
Fornødenheder  alene  tilvejebringes  ved  Arbejde,  hvoraf  noget 
maaske  indbringer  mere  og  noget  maaske  mindre  materiel 
Vinding,  saa  er  Hensigten  med  den  forenede  Orden  denne,  at 
dersom  en  Mand  efter  bedste  Evne  arbejder  alle  Arbejdsdage 


92 


i  Livet,  er  han  berettiget  til  som  Vederlag  at  erholde  en  lige- 
lig Andel  i  Foreningens  materielle  Udhytte  uden  Hensyn  til, 
hvad  han  er  beskæftiget  med,  eller  hvilket  Arbejde  han  er  sat 
til  at  udføre. 

Fattigdom  er  en  Umulighed  under  dette  Arbejdssystem. 
Medlemmerne  af  den  forenede  Orden  kan  alle  blive  rigelig 
forsynet  med  alle  Livets  væsentlige  Fornødenheder.  Saadanne 
hojlig  begavede  eller  talentfulde  Medlemmmer,  der  paa  Grund 
af  en  bedre  Uddannelse  udforer  det  mest  indbringende  Ar- 
bejde, modtager  —  lig  enhver  anden  —  det  nodvendige  til 
Livets  Ophold.  Men  desuden  opnaar  de  selvfølgelig  paa  samme 
Tid  en  hojere  Udvikling  og  kommer  derved  i  Besiddelse  af  en 
tilsvarende  Grad  af  Tilfredshed  som  Løn  for  det  større, 
maaske  nyttigere  Arbejde,  de  udfører. 

Eftersom  alle  Medlemmer  rigelig  forsynes  med  Livets  ma- 
terielle Fornødenheder,  kan  der  ikke  eksistere  nogen  gyldig 
Grund,  hvorfor  de  ikke  skulde  fordele  Foreningens  samlede 
Fortjeneste  ligeligt. 

Den  forenede  Orden  antyder  en  sluttet  Kreds  eller  Organi- 
sation af  Mænd  og  Kvinder,  der  i  Forening  arbejder  tilsam- 
men for  individuel  saa  vel  som  gensidig  Udvikling.  I  Teori  i 
hvert  Fald  synes  dette  at  løse  de  mange  indviklede  Opgaver, 
især  de  økonomiske,  som  volder  Menneskene  saa  stort  Besvar. 

Historisk.  Den  forenede  Orden  er  intet  nyt  Begreb.  Den  har 
været  til  fra  Verdens  tidligste  Dage.  Paa  den  Tid,  da  Enok, 
den  syvende  Patriark,  levede,  sattes  den  forenede  Orden  i 
praktisk  Udøvelse  og  med  det  heldigste  Udfald.  Da  Kirken 
blev  organiseret  af  Kristus,  var  der  mange,  som  virkede  i  den 
forenede  Orden.  Det  er  ligeledes  meget  muligt,  at  dette  System 
er  blevet  anordnet  og  udøvet  af  Menneskene  i  andre  Tids- 
aldre, endskønt  ingen  Optegnelser  desangaaende  hidindtil  er 
kommen  Efterverdenen  i  Hænde. 

Endelig  i  denne  »Tidernes  Fyldes  store  Husholdning«  blev 
den  forenede  Orden  aabenbaret  for  Profeten  Joseph  Smith. 
Ved  forskellige  Lejligheder  er  der  af  Kirkens  Medlemmer  ble- 
ven g jorf  Forsøg  paa  at  overholde  samme,  og  hvor  som  helst 

den  er  bleven  udøvet  paa  den  rette  Maade,  har  den  tilsyne- 
ladende medført  gode  Resultater.  Men  menneskelig  Egennyt- 
tighed har  som  Regel  været  Aarsag  til,  at  man  har  maattet  op- 
høre dermed. 

Den  forenede  Orden  er  et  Livssystem,  der  fordrer  den  fuld- 
stændigste  Forstaaelse  af  Evangeliets  Sandheder  og  det  kla- 
reste Begreb  i  Universet.  For  at  kunne  leve  denne  faa  Men- 
neskene overvinde  deres  Egenkærlighed  og  modtage  Livets 
forskellige  Tilskikkelser  og  Goder  efter  deres  virkelige  Værd. 
Enok  og  hans  Folk  erhvervede  sig  en  saadan  Grad  af  Uegen- 
nytte, at  de  var  i  Stand  til  at  efterleve  den  forenede  Orden 
fuldkomment  og  blev  tilsidst  borttagne  fra  Jorden  uden  at 
smage  Døden.  Det  ser  ud  til,  at  den  forenede  Orden  ligger 
udenfor  den  nulevende  Slægts  Rækkevidde,  men  vi  nærmer 
os  dette  System,  efterhaanden  som  vi  kommer  Fuldkommen- 
hedens Maal  nærmere. 

Andelsdrift,  Den  forenede  Orden  er  bleven  ophævet  i  Kir- 
ken som  en  Medlemsbetingelse,  men  Aanden  deraf  gør  sig 
vedvarende  gældende.  De,  som  i  Virkeligheden  er  oprigtige 
Medlemmer  af  Kirken,  vil  uvilkaarligt  antage  den  forenede 
Ordens  Princip.  Den  finder  for  nærværende  Udtryk  i  Andels- 
foretagender, under  hvilke  mange  slutter  sig  sammen  om  et 
Foretagende  paa  en  saadan  Maade,  at  ingen  enkelt  Person 
kontrollerer  det  hele,  men  at  alle  Interessenterne  har  en 
Stemme  i  dets  Affærer  og  Anliggender  og  endvidere,  at  Fore- 
tagendets Udbytte  bliver  mere  eller  mindre  ligelig  fordelt  mel- 
lem Aktieselskabets  Medlemmer. 

Som  en  naturlig  Konsekvens  er  Andelsdrift  i  de  sidste  Dage 
af  Kirken  bleven  støttet  og  tilraadet,  og  i  Regelen  har  Andels- 
foretagender haft  et  saare  heldigt  Udfald.  Da  Kirkens  Med- 
lemmer nedsatte  sig  i  Utah,  vilde  det  ligefrem  have  været 
Pionererne  en  Umulighed  at  udføre  alt  det  Arbejde,  der  laa 
foran  dem  dersom  de  ikke  havde  forenet  deres  Kræfter  i  An- 
delsdrift. Den  Aand,  der  besjæler  den  sande  Kirke  som  et 
Hele,  er,  at  ethvert  Medlem  af  samme  skal  have  en  fuldstæn- 
dig Anledning  til  personlig  Udvikling  i  enhver  Henseende. 

Andelsdriften  er  bygget  paa  et  korrekt  Princip;  derfor  hylder 
Kirken  dens  Anvendelse  under  passende  Omstændigheder. 

Tiende.  En  organiseret  Kirke  maa  nødvendigvis  have  Mid- 
ler til  sin  Raadighed  til  materiel  Understøttelse:  Bygninger, 
egnede  til  Brug  for  Gudstjeneste,  skal  opføres;  Templer  skal 
bygges;  Uddannelse  maa  der  drages  Omsorg  for;  de  Fattige 
maa  forsørges  o.  s.  v.  Alle  disse  materielle  Fornødenheder  ud- 
gør en  Del  af  Kirkens  store,  aandelige  Mission. 

Til  Kirkens  Understøttelse  og  til  Hjælp  for  Fattige  og  Træn- 
gende, som  er  ude  af  Stand  til  at  ernære  sig  selv,  er  der  i  Kir- 
ken oprettet  et  Tiendefond.  Dette  kan  betragtes  som  en  For- 
beredelse for  Udøvelsen  af  det  mere  fuldkomne  Princip,  den 
forenede  Orden,  der  en  Gang  i  Fremtiden  vil  blive  almindelig 
anvendt. 

Tiendefondet  vedligeholdes  ved,  at  Kirkens  Medlemmer  er- 
lægger en  Tiendedel  af  deres  Nettoindtægter  som  en  frivillig 
Gave  til  Kirken.  De  Penge  —  eller  andre  Midler  —  der  paa 
denne  Maade  skænkes  som  Indskud  til  Tiendefondet,  stilles  til 
Biskoppernes  Raadighed  og  bliver  gennem  dem  udbetalt  eller 
uddelt  under  Ledelse  af  det  øverste  Præsidentskab  i  Forening 
med  det  præsiderende  Biskopsraad  og  andre  kirkelige  Em- 
bedsmænd ifølge  Aabenbaringen  angaaende  Tiendeloven. 

Tiendeforordningen  er  et  ældgammelt  System,  der  ofte  er 
omtalt  i  forrige  Tiders  Historie.  Dette  System,  eller  Tiende- 
loven, foruretter  ingen;  thi  under  denne  Anordning  betaler 
enhver  til  eller  indskyder  sin  Andel  i  Fondet  i  Forhold  til  sin 
Fortjeneste  eller  sine  Indtægter.  Den,  der  i  Oprigtighed  ad- 
lyder Tiendeloven  eller  Loven,  der  henhører  til  den  forenede 
Orden,  føler  sig  rigelig  velsignet  og  belonnet  for  saadan  Op- 
ofrelse. 

Frivillige  Gaver.  Kirkens  Medlemmer  kan,  foruden  at  be- 
tale deres  Tiende,  tillige  yde  andre  frivillige  Gaver  til  Kirken 
i  specielle  saavel  som  almindelige  Øjemed,  saasom  for  at 
hjælpe  Fattige  eller  Trængende  i  Ens  umiddelbare  Nærhed; 
eller  saadanne,  der  lider  under  en  eller  anden  Hjemsogelse, 
eller  for  Opførelsen  af  Forsamlingshuse  o.  s.  v. 

Til  alles  Gavn.  Alle  disse  Fremgansmaader  ved  Indsamlin- 
gen af  materielle  Midler  til  Kirkens  Underhold  viser  simpelt- 
hen det  underliggende  og  inderlige  Ønske  hos  alle  dem,  som 
forstaar  Evangeliet,  om  at  virke  for  det  fælles  Gode.  Ikke  den 
enkeltes  Velfærd,  men  hvad  der  gavner  og  hjælper  alle,  er 
den  højeste  Attraa  hos  dem,  der  forstaar  og  elsker  Evangeliet. 

ARBEJDET  FOR  DE  DØDE. 

Læren  om  Menneskenes  Broderskab,  den  forenede  Orden  og 
Fællesdriften  samt  de  dermed  forbundne  Principper  viser 
Nødvendigheden  af  at  opofre  sig  selv  for  det  almindelige 
bedste.  Den  overvældende  Attraa,  der  gør  sig  gældende  blandt 
Kirkens  Medlemmer  for  at  være  andre  behjælpelige  i  at  ud- 
føre noget  godt  for  hele  det  menneskelige  Broderskab,  kom- 
mer maaske  bedst  til  Syne  ved  Udførelsen  af  stedfortrædende 
Arbejde  for  de  Døde. 

Alle,  som  vil,  maa  frelses.  Tempelarbejdet  hviler  paa  det 
Princip,  der  tilhører  den  oprindelige  »store  Plan«,  nemlig,  at 
alle,  som  vil,  maa  frelses,  eller  i  hvert  Fald,  at  Anledning  til 
Frelse  maa  gives  enhver.  Dette  Princip  omfatter  følgende  her- 
lige Begreb  med  Hensyn  til  Frelse,  nemlig,  at  saadanne,  som 
her  i  Livet  ikke  har  annammet  Evangeliet  eller  underkastet 
sig  dets  Ordinancer,  ikke  derfor  nødvendigvis  er  forhindret 
fra  at  blive  Medlem  af  Kirken  eller  nægtet  Adgang  til  de  Vel- 
signelser, der  kan  opnaas  ved  at  annamme  Sandheden.  For 
saadanne  afdøde  Personer  maa  altsaa  stedfortrædende  Ar- 
bejde udføres  i  alle  Evangeliets  væsentlige  Ordinancer. 

Stedfortrædende  Gerning  er  intet  nyt  Begreb;  thi  ved  An- 
vendelsen af  en  eller  anden  Formalitet  er  saadant  Arbejde 
bleven  udført  fra  Slægtens  tidligste  Dage.  Selv  i  det  alminde- 
lige, daglige  Liv.  Nu  for  Tiden  tillades  det  En  at  udføre  of- 
ficielt Arbejde  i  en  andens  Sted,  saafremt  man  først  erholder 
en  gyldig  Fuldmagt.  Jesu  Kristi  Gerning  var  ubetinget  sted- 
fortrædende; thi  han  sonede  for  Adams  Synd. 

(Fortsættes.) 

SØNDAGSSKOLENS  NADVERVERS  OG  KORLEKTIE 

for  April  1928. 
Nadververs: 

Dette  Vand  og  Brod  betegner 

Hans  Lidelser  for  Synd, 
Af  det  vi  nyder  og  bevidner 

Vi  Ham  hukomme  vil. 
Korlektie: 

4.  Vi  tror,  at  Evangeliets  første  Principper  og  Ordinancer 
er:  1)  Tro  paa  den  Herre  Jesus  Kristus.  2)  Omvendelse. 
3)  Daab  ved  Begravelse  i  Vandet  til  Syndernes  For- 
ladelse. 4)  Haandspaalæggelse  for  den  Helligaands  Gave. 

5.  Vi  tror,  at  en  Mand,  for  at  være  berettiget  til  at  prædike 
og  forrette  dets  Ordinancer,  maa  kaldes  dertil  ved  In- 
spiration fra  Gud  og  ordineres  ved  Haandspaalæggelse 
af  dem,  som  selv  er  bemyndiget  af  Gud. 

Den  4de  og  5te  Trosartikel. 


Omvender  eder,  og  hver  af  eder  lade  sig  døbe  i  Jesu 
Kristi  Navn  til  Syndernes  Forladelse;  og  I  skulle  faa  den 
Helligaands  Gave.  (Ap.  G.  2:  38.) 

Johannes  døbte  i  Ørken  og  prædikede  Omvendelsens 
Daab  til  Syndernes  Forladelse.  (Mark.  1 :  4.) 


Jesus  Christus  er  Jehovah    81 
Tale    af  Ældste   John    M. 
Knight 85 

